ПРОТОКОЛ № 40
от заседание на Комисия по дисциплинарните производства
на Висшия съдебен съвет,
проведено на 11 ноември  2014 г.

Днес, 11 ноември 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
            ПРЕДСЕДАТЕЛ: ВАСИЛ ПЕТРОВ
                     ЧЛЕНОВЕ: СВЕТЛА ПЕТКОВА
                      ГАЛЯ ГЕОРГИЕВА                                          
                                                                         ЮЛИЯ КОВАЧЕВА
                                                                         ЯСЕН ТОДОРОВ
      	                                                                         МИЛКА ИТОВА
                                                                                    МИХАИЛ КОЖАРЕВ

          	От администрацията на ВСС: 
Васил Михов – директор на дирекция „Дисциплинарна дейност”;
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Обсъждане на Проект на актуализирана стратегия за продължаване на реформата в съдебната система.

2. Заповед на Нели Батанова – председател на Окръжен съд гр. Шумен, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Стоян Ангелов Момов – съдия в Районен съд гр. Велики Преслав.

3. Становище по сигнал с вх. № Ж-14-857/07.10.2014 г. по описа на ИВСС, с предложение за прилагане към д.д. № 22/2014г. по описа на Висшия съдебен съвет и към кадровото досие на Ивайло Иванов – съдия в Районен съд гр. Провадия.

4. Информация от Димитър Тончев – главен секретар на АВСС относно решение  по т. 10 от протокол № 35/2014 г. на Комисия по дисциплинарните производства.

5. Решение на ВАС VІ-то отделение, с което по жалба на Иван Вълчанов Ванчев е отменено решение на ВСС по протокол № 19/24.04.2014 г., т. 110 за налагане на дисциплинарно наказание по чл. 308, ал. 1, т. 5 от ЗСВ.

6. Покана за участие във Втората работна среща на екипа на Проект 2 на Европейската мрежа на съдебните съвети за 2014/2015 г. „Стандарти V: Дисциплинарни производства по отношение на съдиите”, която ще се проведе на 8 и 9 декември 2014 г., в гр. Дъблин, Ирландия.

7. Разни.

По дневния ред

1. ОТНОСНО: Обсъждане на Проект на актуализирана стратегия за продължаване на реформата в съдебната система.

2. ОТНОСНО: Заповед на Нели Батанова – председател на Окръжен съд гр. Шумен, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Стоян Ангелов Момов – съдия в Районен съд гр. Велики Преслав.
	
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет, на основание чл. 310, ал. 1, изр. 2 от Закона за съдебната власт, да ПРЕКРАТИ дисциплинарното производство в частта по пункт 1 и пункт 2, предложения ІІ и ІІІ от Заповед № РД-07-371/15.09.2014 г. на Нели Батанова – административен ръководител на Окръжен съд гр. Шумен, и на основание чл. 314, ал. 3 от ЗСВ, да ОТМЕНИ наложеното със същата заповед дисциплинарно наказание по чл. 308, ал. 1, т. 2 от ЗСВ - „порицание”, на Стоян Ангелов Момов – съдия в Районен съд гр. Велики Преслав, за допуснати дисциплинарни нарушения по чл. 307, ал. 4, т. 2 и т. 3 от ЗСВ.
2.2. Заповед № РД-07-371/15.09.2014 г. на Нели Батанова – председател на Окръжен съд гр. Шумен, ведно с решението на ВСС да се приложат към кадровото досие на магистрата.

3. ОТНОСНО: Становище по сигнал с вх. № Ж-14-857/07.10.2014 г. по описа на ИВСС, с предложение за прилагане към д.д. № 22/2014г. по описа на Висшия съдебен съвет и към кадровото досие на Ивайло Иванов – съдия в Районен съд гр. Провадия.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Отлага разглеждането за следващото заседание на Комисията.

4. ОТНОСНО: Информация от Димитър Тончев – главен секретар на АВСС, относно решение по т. 10 от протокол № 35/07.10.2014 г. на Комисия по дисциплинарните производства.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение информация от Димитър Тончев – главен секретар на АВСС, относно решение по т. 10 от протокол № 35/07.10.2014 г. на Комисия по дисциплинарните производства.
4.2. Изразява положително становище и одобрява предложение от Васил Михов – директор на дирекция „Дисциплинарна дейност”, за преназначаване на Ралица Илиева – младши специалист – компютърен оператор в отдел „Подготовка и изпълнение на решенията на ВСС”, дирекция „Организационно – административна дейност” в АВСС, на длъжност „сътрудник на комисия” в дирекция „Дисциплинарна дейност” в АВСС.

5. ОТНОСНО: Решение на ВАС VІ-то отделение, с което по жалба на Иван Вълчанов Ванчев е отменено решение на ВСС по протокол № 19/24.04.2014 г., т. 110  за налагане на дисциплинарно наказание по чл. 308, ал. 1, т. 5 от ЗСВ.
	
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение Решение на ВАС VІ-то отделение, с което по жалба на Иван Вълчанов Ванчев е отменено решение на ВСС по протокол № 19/24.04.2014 г., т. 110 за налагане на дисциплинарно наказание по чл. 308, ал. 1, т. 5 от ЗСВ.

6. ОТНОСНО: Покана за участие във Втората работна среща на екипа на Проект 2 на Европейската мрежа на съдебните съвети за 2014/2015 г. „Стандарти V: Дисциплинарни производства по отношение на съдиите”, която ще се проведе на 8 и 9 декември 2014 г., в гр. Дъблин, Ирландия.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Определя г-жа Светла Петкова и г-жа Галя Георгиева да вземат участие във Втората работна среща на екипа на Проект 2 на Европейската мрежа на съдебните съвети за 2014/2015 г. „Стандарти V: Дисциплинарни производства по отношение на съдиите”, която ще се проведе на 8 и 9 декември 2014 г., в гр. Дъблин, Ирландия.
	6.2. Решението да се изпрати на Комисия „Международна дейност” на ВСС.

11.11.2014 г.		                
				                   ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ